**Общинска избирателна комисия - Добричка**

**ПРОТОКОЛ**

**№ 34**

**Добричка, 07.02.2020 г.**

Днес 07.02.2020г. от 17:30 часа в заседателната зала на ОИК-Добричка в сградата на Община Добричка се проведе заседание на ОИК – Добричка.

На заседанието присъстваха: Диана Далакманска- председател, Татяна Радоева- зам.- председател, Сюзан Рамис-секретар, Веселина Николова – член, Галина Пенчева – член, Мария Добрева – член, Светослав Узунов – член, Георги Славов – член, Веселин Василев – член,Теодора Пейчева-член, Живко Желязков-член.

Отсъстват – Иван Мирчев – зам.-председател, Анита Атанасова – член.

Всички членове на ОИК са уведомени по телефона за заседанието от председателя и секретаря на Комисията. Съобщение за заседанието е публикувано и на сайта на ОИК.

Председателят предложи заседанието да премине при следния дневен ред:

1. Предсрочно прекратяване пълномощията на общински съветник и обявяване за избран за общински съветник следващия в листата
2. Разни.

**По точка първа** от дневния ред председателят уведоми ОИК, че е постъпила от ТД на НА офис Добрич исканата информация за периода от 08.11.2019г. до настоящия момент има ли сключени трудови договори или прекратени такива с Веселина Ганчева Василева ЕГН 7001057913 с осигурител кметство с.Ловчанци, общ.Добричка или с осигурител община Добричка. Справката сочи, че към 05.02.2020г. Веселина Ганчева Василева има регистриран трудов договор с кметство с.Ловчанци, който не е прекратен и е действащ.

Секретарят на ОИК докладва, че съвместно с Галина Пенчева, член на ОИК са се снабдили със структурата на общинската администрация при община Добричка, публикувана на сайта на общината. Същата бе представена на останалите членове на ОИК за запознаване.

Председателят на ОИК докладва, че е постъпило писмо по ел.поща от председателя на ДОбС, с което предоставя на Комисията копие от декларацията на Веселина Ганчева Василева, подадена по реда на чл.35, ал.1, т.1 ЗПКОНПИ.

Секретарят на ОИК докладва, че исканите от кмета на общината документи не са представени в определения за това срок въпреки задължението си по чл.36 АПК. Проведени са телефонни разговори с няколко кмета на кметства относно налични щатни бройки на служители в техните администрации.

ОИК разгледа постъпилите документи и прецени, че съгласно сроковете по чл.30, ал.7 ЗМСМА следва да вземе решение по казуса. Съобразно представените документи и събраните такива по служебен път Комисията достигна до следния извод:

ОИК Добричка служебно установи, че общата численост на общинската администрация е 171 щ.бр., в. това число и 28 щ.бр. – дофинансиране (съгласно одобрената обща численост и структура на общинската администрация). При проведени разговори с кметове на населени места се установи, че тези 28 щ.бр. са за длъжността „АФО“ в определени кметства в община Добричка, сред които е и кметство с.Ловчанци, видно от текста на запитването на кмета на общината до ЦИК.

Служебно известен за ОИК е факта, че Веселина Ганчева Василева е избрана за общински съветник с Решение № 158-МИ/28.10.2019г. На ОИК Добричка и на 08.11.2019г. е положила клетва като такъв.

От изисканата от ТД на НАП информация, потвърдена по телефона на 07.02.20г. в 17:00 часа Веселина Ганчева Василева има сключен трудов договор с кметство с.Ловчанци от 2004г., който до настоящия момент няма данни да е прекратен. Длъжността, която същата заема по ТПО е АФО към кметство с.Ловчанци и е щатна длъжност в общинската администрация, видно както от структурата на общинската администрация, така и от фактите, изнесени от кмета на община Добричка в неговото запитване до ЦИК.

Съгласно разпоредбата на чл.36, ал.1 от ЗПКОНПИ лицата, заемащи висша публична длъжност следва в едномесечен срок за подадат декларации за несъвместимост, а в случай на несъвместимост – да предприемат действия за отстраняване на несъвместимостта, съгласно ал.4 от чл.36 ЗПКОНПИ.

В случая Веселина Ганчева Василева, в качеството си на лице по чл.6, ал.1, т.32 от ЗПКОНПИ е подала декларация по чл.35, ал.1, т.1 ЗПКОНПИ на 02.12.2019г., но не е декларирала несъвместимост, нито има данни към момента да е предприела действия по отстраняването й.

Разпоредбата на чл.30, ал.4, т.4 ЗМСМА сочи, че пълномощията на общински съветник се прекратяват предсрочно ако същият е на щатна длъжност в съответната общинска администрация. В случая г-жа Василева както към момента на полагане на клетва – 08.11.19г., към момента на подаване на декларацията по чл.35, ал.1, т.1 ЗПКОНПК – 02.12.19г., така и към настоящия момент-проведен телефонен разговор със служител от ТД на НАП офис Добрич на 07.02.20г., изпълнява длъжността АФО към кметство с.Ловчанци, общ.Добричка – щатна длъжност в общинската администрация на община Добричка.

ОИК Добричка в качеството си на орган по избора установява несъвместимост по отношение на общинския съветник Веселина Ганчева Василева в хипотезата на чл.30, ал.1, т.4 ЗМСМА. Правомощията й следва да бъдат прекратени предсрочно и да бъде обявен за избран за общински съветник следващия в листата кандидат от КП БСП.

Предвид гореизложеното и на осн. чл. 30, ал.7 вр. с ал.4 от ЗМСМА, чл.458, ал.1 ИК и т.2.2. от Решение №1685/20.11.2019г. на ЦИК, ОИК-Добричка

**РЕШИ:**

Обявява за избран за общински съветник следващия в листата на КП БСП, а именно Ярослава Желязкова Василева.

С поименно гласуване „ за“ – 11, „ против“ – няма, решението се приема.

**„За“** - Диана Илиева Далакманска- председател, Татяна Радоева - зам.- председател, Сюзан Рамис-секретар, Веселина Николова – член, Галина Пенчева – член, Веселин Василев – член, Мария Добрева – член, Светослав Узунов – член, Живко Желязков – член, Теодора Пейчева – член, Георги Славов – член

**„Против“** – няма

Отсъстват – Иван Мирчев – зам.-председател, Анита Атанасова – член.

**По точка втора** от дневния ред Комисията възложи на секретаря на ОИК и на Галина Пенчева, член на ОИК да изготвят писмо до общинската администрация с оглед спазване на изискванията за административно- техническото обслужване на дейността на ОИК.

Поради изчерпване на дневния ред, заседанието беше закрито в 19:45 часа.

**Председател:**

*Диана Далакманска*

**Секретар:**

*Сюзан Рамис*